EkBass/fiwiki-20250220-pages-articles huggingface dataset:
Pertti Leppänen

Pertti Toivo Leppänen (s. 24. helmikuuta 1949 Vanaja) on suomalainen insinööri ja yritysjohtaja, joka on saanut energianeuvoksen arvonimen. Viitattu 14.6.2022. Leppänen kävi keskikoulun Hämeenlinnassa ja valmistui insinööriksi Tampereen teknillisestä oppilaitoksesta 1974. Hän oli Kangasalan Sähkön harjoittelija 1967–1968, Imatran Voiman suunnitteluinsinööri 1974–1977, Järvenpään ammatillisen kurssikeskuksen sähkölaitosasentajaopettaja 1977–1979, Pusulan Sähkön toimitusjohtaja 1979–1983, Vihdin Sähkön osastopäällikkö ja verkostopäällikkö 1983–1989 ja Leppäkosken Sähkön toimitusjohtaja 1989–2010. Leppänen oli myös Ikaalisten Lämmön toimitusjohtaja 1992–2000 ja Parkanon Lämmön, vuodesta 1999 Pirken ja vuodesta 2007 Leppäkosken Energia, toimitusjohtaja 1996–2010. Hänellä oli uransa aikana useita luottamus- ja asiantuntijatehtäviä. Energianeuvoksen arvon Leppänen sai vuonna 2005. Hän on sotilasarvoltaan reservin alikersantti. Taiteilija Alpo Tuomisto maalasi Leppäsen muotokuvan vuonna 2009. ==Lähteet== Luokka:Suomalaiset insinöörit Luokka:Suomalaiset opettajat Luokka:Suomalaiset yritysjohtajat Luokka:Vuonna 1949 syntyneet Luokka:Elävät henkilöt
Thérèse Steinmetz

Thérèse Steinmetz (s. 17. toukokuuta 1933) on alankomaalainen laulaja. Steinmetz opiskeli Alankomaiden konservatoriossa ja esiintyi useissa teatteri-, televisio- ja elokuvarooleissa ennen kuin sai oman tv-ohjelmansa Thérèse vuonna 1966. Steinmetz valittiin sisäisesti edustamaan Alankomaita Eurovision laulukilpailuun 1967. Steinmetz esitti 22. helmikuuta pidetyssä Nationaal Songfestival -karsinnassa kuusi kappaletta, joista "Ring-dinge-ding" valittiin Alankomaiden edustuskappaleeksi. Kansainvälisessä Eurovision laulukilpailussa Steinmetz sijoittui jaetulle 14. sijalle 17 kilpailijan joukosta. Steinmetz voitti vuonna 1970 Golden Stag Festival -laulukilpailun Romaniassa. ==Diskografia== ===Albumithttps://www.discogs.com/artist/1009083-Th%C3%A9r%C3%A8se- Steinmetz=== *Het Songfestival Van Thérèse (1967) *14 Liedjes Van Thérèse (1968) *Thérèse In Het Theater (1970) *Jona, Een TV-Bewerking Van Het Bijbelboek (1971) *Accent Op Thérèse (1972) *Thérèse (1976) *Opus 1 + 3 - Theater Tour De Chant (1979) *Met De Zon Mee (1982) *Nacht Des Balkans (1984) *Close To The Classics (1987) *Amsterdam - Paris (Dialogue Musical) (2016) ==Lähteet== Luokka:Alankomaalaiset laulajat Luokka:Alankomaiden euroviisuedustajat Luokka:Vuoden 1967 euroviisuedustajat Luokka:Vuonna 1933 syntyneet Luokka:Elävät henkilöt
Timo Toivonen (energianeuvos)

Timo Hannu Sakari Toivonen (1. joulukuuta 1946 Helsinki – 24. joulukuuta 2022 Helsinki) oli suomalainen insinööri ja yritysjohtaja, joka sai energianeuvoksen arvonimen. Viitattu 14.6.2022. Toivosen vanhemmat olivat professori Sulo Toivonen ja Aini Tellervo Andersson. Hänen puolisonsa vuodesta 1968 oli Hilkka Iiris Tuulikki Heliövaara. Toivonen tuli ylioppilaaksi Töölön yhteiskoulusta 1965 ja valmistui diplomi-insinööriksi Teknillisestä korkeakoulusta 1971. Hän oli Imatran Voiman käyttö- ja myyntiosaston suunnitteluinsinööri 1972–1978, myyntiosaston toimistopäällikkö 1978–1988 ja verkkotekniikan osaston osastonjohtaja 1988–1992, IVO Voimansiirron toimitusjohtaja 1992–1996 ja Suomen Kantaverkon, vuodesta1999 Fingrid, toimitusjohtaja 1997–2006. Energianeuvoksen arvonimen Toivonen sai vuonna 2005. Hän oli sotilasarvoltaan reservin yliluutnantti. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1946 syntyneet Luokka:Vuonna 2022 kuolleet
Bangers and mash

Bangers and mash on perinteinen brittiläinen ruokalaji, joka koostuu makkaroista ja perunasoseesta. Makkara voi olla tehty sian, lampaan tai naudan lihasta, usein käytetään Cumberlandin makkaraa."Bangers and Mash", Encyclopædia Britannica Online 2015. Viitattu 6. joulukuuta 2015. Ruokalajiin kuuluu yleensä sipulikastiketta, mutta siihen voi lisäksi kuulua paistettua sipulia ja herneitä."Bangers and mash with onion gravy and peas", BBC Food. Viitattu 28. heinäkuuta 2018."Bangers with herby mash and onion gravy", BBC Food. Viitattu 28. heinäkuuta 2018.Lindsey, Bareham (14. heinäkuuta 2016). Dinner tonight: 200 dishes you can cook in minutes. Lontoo: Mitchell Beazley. . OCLC 957647044. Ruokalajia pidetään usein kotonakin valmistettuna tyypillisenä pubiruokana, koska se on nopeaa ja helppoa valmistaa suurinakin määrinä. Vuonna 2009 ruokalaji listattiin Ison-Britannian suosituimpana lohturuokana Good Food -televisiokanavan järjestämässä kyselyssä."Bangers and mash most popular comfort food as Britons eat more during credit crunch", The Daily Telegraph 22. kesäkuuta 2009. Viitattu 19. lokakuuta 2018. ==Etymologia== Vaikka usein väitetään että termi "bangers" keksittiin toisen maailmansodan aikana, termi oli itse asiassa käytössä jo vuonna 1919."banger, n 4", The Oxford English Dictionary, 2. painos 1989, Oxford University Press 6. huhtikuuta 2007. Termi otettiin brittiläisessä puheessa käyttöön ensimmäisen maailmansodan aikana, kun makkarat lihan puutteen vuoksi valmistettiin niin vetisinä, että ne saattoivat poksahtaa keitettäessä korkeassa lämpötilassa. ==Viitteet== ==Aiheesta muualla== * Bangers & Mash, Wikibooks Cookbook * Bangers and mash, WikiMedia Commons Luokka:Brittiläinen keittiö Luokka:Perunaruoat
Kromifosfaatti

Kromifosfaatti (CrPO4) on kromi- ja fosfaatti-ionien muodostama epäorgaaninen ioniyhdiste. Yhdistettä käytetään korroosiota estävänä väriaineena ja katalyyttinä. == Ominaisuudet, valmistus ja käyttö == Huoneenlämpötilassa kromifosfaatti on vihreää kiteistä ainetta. Yhdisteen alkeiskoppi on ortorombinen. Aineesta tunnetaan myös kidevedelliset di-, tri- ja heksahydraatit (CrPO4·2H2O, CrPO4·3H2O ja CrPO4·6H2O). Heksahydraatti on väriltään violettia. Kidevesi poistuu rakenteesta kuumennettaessa. Kromifosfaatti on veteen liukenematonta, eikä liukene happoihinkaan rikkihappoa lukuun ottamatta.Gerd Anger, Jost Halstenberg, Klaus Hochgeschwender, Christoph Scherhag, Ulrich Korallus, Herbert Knopf, Petr Schmidt & Manfred Ohlinger: Chromium Compounds, Ullmann's Encyclopedia of Industrial Chemistry, John Wiley & Sons, New York, 2000. Kromifosfaattia valmistetaan saostamalla kromiyhdisteiden vesiliuoksista fosforihapon tai alkalimetallifosfaattien avulla.Günter Etzrodt: Pigments, Inorganic, 5. Anticorrosive Pigments, Ullmann's Encyclopedia of Industrial Chemistry, John Wiley & Sons, New York, 2000. Kromifosfaattia käytetään väriaineena ja korroosiota estävänä väriaineena korroosioestomaaleissa yhdessä muiden väriaineiden kanssa. Sitä voidaan käyttää myös katalyyttinä.Billie J. Page, Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2001. David R. Gard :Phosphoric Acids and Phosphates, Kirk-Othmer Encyclopedia of Chemical Technology, John Wiley & Sons, New York, 2005. ==Lähteet== Luokka:Fosfaatit Luokka:Kromiyhdisteet
Montgomeryn piirikunta (Pennsylvania)

Montgomeryn piirikunta () on Yhdysvaltojen Pennsylvanian osavaltiossa sijaitseva piirikunta. Sen väkiluku oli 856 553 vuonna 2020. Piirikunnan hallintokeskus on Norristownin kunta ja suurin kunta on Lower Merion Township. Piirikunta on perustettu vuonna 1784. Montgomeryn piirikunta on väkiluvultaan Pennsylvanian osavaltion kolmanneksi suurin piirikunta. == Väestö == Vuonna 2020 Montgomeryn piirikunnan 856 553 asukkaasta valkoisia oli 79,4 %, mustia 10,0 %, aasialaisia 8,1 % ja alkuperäisasukkaita 0,2 %. 13,9 % asukkaista puhui kotonaan jotain muuta kieltä kuin englantia ja 11,1 % asukkaista oli syntynyt ulkomailla. == Lähteet == == Aiheesta muualla == Luokka:Pennsylvanian piirikunnat
Alec Regula

Alec Regula (s. 6. elokuuta 2000 West Bloomfield, Michigan) on yhdysvaltalainen jääkiekkopuolustaja, joka pelaa NHL-joukkue Edmonton Oilersin organisaatiossa. Regula varattiin NHL:n varaustilaisuudessa 2018 kolmannella kierroksella 67. pelaajana Detroit Red Wingsiin, mutta hänet kaupattiin lokakuussa 2019 Chicago Blackhawksiin vaihdossa Brendan Perlinin kanssa. Regula teki ensimmäisen NHL-maalinsa 18. huhtikuuta 2022 ottelussa Calgary Flamesia vastaan. Kesäkuussa 2023 Blackhwaks kauppasi Regulan ja Ian Mitchellin Boston Bruinsiin vaihdossa Taylor Halliin ja Nick Folignoon. https://www.tsn.ca/nhl/boston-bruins-trading-f-taylor-hall-to-chicago- blackhawks-1.1977690 Joulukuussa 2024 Bruins asetti Regulan siirtolistalle, josta Edmonton Oilers poimi hänet joukkueeseensa. == Tilastot == Runkosarja Pudotuspelit Kausi Seura Liiga O M S P RM O M S P RM 2014–15 Cranbrook Kingswood USHS 30 3 9 12 8 — — — — — 2015–16 Cranbrook Kingswood USHS 24 3 16 19 6 12 5 7 12 12 2016–17 Chicago Steel USHL 53 1 4 5 8 5 0 1 1 0 2017–18 London Knights OHL 67 7 18 25 22 4 0 0 0 2 2018–19 London Knights OHL 66 11 28 39 41 11 2 4 6 2 2019–20 London Knights OHL 56 27 33 60 55 — — — — — 2020–21 Rockford IceHogs AHL 16 3 1 4 12 — — — — — 2020–21 Chicago Blackhawks NHL 3 0 0 0 0 — — — — — 2021–22 Rockford IceHogs AHL 41 4 22 26 37 5 1 0 1 6 2021–22 Chicago Blackhawks NHL 15 1 0 1 12 — — — — — NHL yhteensä 18 1 0 1 12 — — — — — == Lähteet == == Aiheesta muualla == * * Luokka:Yhdysvaltalaiset jääkiekkoilijat Luokka:Boston Bruinsin pelaajat Luokka:Detroit Red Wingsin varaamat pelaajat Luokka:Vuonna 2000 syntyneet Luokka:Elävät henkilöt
J-P Passi

J-P (Jani-Petteri) Passi (s. 1. tammikuuta 1974 Jyväskylä) on suomalainen elokuvaaja, ohjaaja ja käsikirjoittaja. J-P Passi on kuvannut kymmeniä lyhytelokuvia ja toistakymmentä pitkää elokuvaa. Ohjaajana hän on voittanut parhaan dokumenttielokuvan Jussi-palkinnon yhdessä Jukka Kärkkäisen kanssa elokuvasta Kovasikajuttu (2012). Kovasikajutun työryhmä palkittiin myös elokuvataiteen valtionpalkinnolla. Passi on myös käsikirjoittanut useita elokuvia. Passi on kuvannut kaikki Juho Kuosmasen elokuvat vuodesta 2010, mukaan lukien Cannes-menestykset Taulukauppiaat (2010), Hymyilevä mies (2016) ja Hytti nro 6 (2021). Taulukauppiaat perustui Passin käsikirjoitukseen. Hymyilevä mies toi Passille toisen elokuvataiteen valtionpalkinnon. Passi sai Hymyilevästä miehestä sekä Hytti nro 6 -elokuvasta parhaan kuvauksen Jussi- palkinnon. == Valikoitu filmografia == * Kaupunkilaisia, lyhytelokuva 2008. Kuvaus. * Kansakunnan olohuone, 2009. Kuvaus. * Taulukauppiaat, 2010. Käsikirjoitus, kuvaus. * Romu-Mattila ja kaunis nainen, lyhytelokuva 2012. Kuvaus. * Kovasikajuttu, 2012. Ohjaus yhdessä Jukka Kärkkäisen kanssa, käsikirjoitus, kuvaus. * Linnunradan käsikirja ufologeille, 2013. Kuvaus. * Kaikella rakkaudella, 2013. Käsikirjoitus yhdessä Heikki Vuennon, Auli Mantilan ja Matti Ijäksen kanssa. * Hevoshullu, lyhytelokuva 2013. Kuvaus. * Ajomies, 2013. Ohjaus, käsikirjoitus ja kuvaus yhdessä Jarkko T. Laineen kanssa. * Hymyilevä mies, 2016. Kuvaus. * Perkele 2 - Kuvia Suomesta vuonna 2016, 2017. Kuvaus yhdessä Rafael Donnerin kanssa. * Tokasikajuttu, 2017. Ohjaus ja käsikirjoitus yhdessä Jukka Kärkkäisen kanssa, kuvaus. * Salaviinanpolttajat, lyhytelokuva, 2017. Kuvaus. * Ihmisen osa, 2018. Kuvaus. * Hytti nro 6, 2021. Kuvaus. == Palkinnot ja tunnustukset == * Elokuvataiteen valtionpalkinto 2012: Kovasikajutun työryhmä Sami Jahnukainen, Jukka Kärkkäinen, J-P Passi ja Riitta Poikselkä. * Jussi-palkinto 2013 parhaasta dokumenttielokuvasta Kovasikajuttu (yhdessä Jukka Kärkkäisen kanssa). * International Cinematographers' Film Festival 'Manaki Brothers', Bitola, Makedonia 2016: pääpalkinto Golden Camera 300 elokuvasta Hymyilevä mies. * Suomen elokuvaajien yhdistyksen tunnustuspalkinto ”Vuoden Valo” 2016 yhdessä Juho Kuosmasen kanssa elokuvasta Hymyilevä mies. * Jussi-palkinto 2017 parhaasta kuvauksesta elokuvassa Hymyilevä mies. * Elokuvataiteen valtionpalkinto 2016 yhdessä Jussi Rantamäen ja Juho Kuosmasen kanssa elokuvasta Hymyilevä mies. * International Cinematographers' Film Festival 'Manaki Brothers', Bitola, Makedonia 2021: pääpalkinto Golden Camera 300 elokuvasta Hytti nro 6. * Jussi-palkinto 2022 kuvauksesta elokuvassa Hytti nro 6. ==Lähteet== Luokka:Suomalaiset elokuvaajat Luokka:Jussi-palkinnon saajat Luokka:Elävät henkilöt Luokka:Vuonna 1974 syntyneet
Tapani Kurkela

Tapani Kalervo Kurkela (s. 13. huhtikuuta 1945 Kemi) on suomalainen diplomi- insinööri ja yritysjohtaja, joka on saanut energianeuvoksen arvonimen. Viitattu 14.6.2022. Kurkelan vanhemmat olivat maanviljelysneuvoja Eino Kurkela ja Helvi Lemmitty Kulmala. Hänen puolisonsa vuodesta 1967 on merkonomi Terttu Anneli Saario. Kurkela tuli ylioppilaaksi Kemin lyseosta 1964 ja valmistui diplomi-insinööriksi Oulun yliopistosta 1970. Hän oli Pohjolan Voiman suunnitteluinsinööri 1970–1971, Mikkelin sähkölaitoksen käyttöosaston osastopäällikkö 1971–1972, Imatran Seudun Sähkön rakennus- ja käyttöpäällikkö 1972–1974, Keravan sähkölaitoksen johtaja 1974–1976, Strömbergin, vuodesta 1983 Kymi-Strömberg, myyntipäällikkö 1976–1982 ja markkinointipäällikkö 1982–1984, Pohjois-Karjalan Sähkön kenttäjohtaja 1984–1990 ja Oulun kaupungin energialaitoksen, vuodesta 1996 Oulun Energia, johtaja ja toimitusjohtaja 1990–2010. Kurkela oli myös Kuuman Voiman toimitusjohtaja 1986–1990 ja Oulun Sähkönmyynnin toimitusjohtaja 2001–2010. Hänellä oli ammattiuransa aikana useita asiantuntija- ja luottamustehtäviä. Kurkela sai energianeuvoksen arvonimen vuonna 2007. Hän on sotilasarvoltaan reservin luutnantti.Visionääri jaksaa yrittää. Kirjastolinkit. Viitattu 14.6.2022. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1945 syntyneet Luokka:Elävät henkilöt
Jukka Kärkkäinen (ohjaaja)

Jukka (Jukka-Pekka) Kärkkäinen (s. 20. tammikuuta 1972 Kerava) on suomalainen elokuvaohjaaja ja käsikirjoittaja. Kärkkäinen on ohjannut ja käsikirjoittanut parikymmentä lyhytelokuvaa ja pitkää elokuvaa. Elokuva ovat olleet pääosin dokumenttielokuvia. Kärkkäinen on voittanut parhaan dokumenttielokuvan Jussi- palkinnon elokuvilla Kansakunnan olohuone (2009) sekä Kovasikajuttu (2012, yhdessä J-P Passin kanssa). == Valikoitu filmografia == * Tupakkahuone, 2006. * Kansakunnan olohuone, 2009. * Kovasikajuttu, 2012. Ohjaus yhdessä J-P Passin kanssa. * Näin unta elämästä, 2014. Ohjaus yhdessä Sini Liimataisen kanssa. * Tokasikajuttu, 2017. Ohjaus yhdessä J-P Passin kanssa. * Kebab King, 2019 == Palkinnot ja tunnustukset == * Jussi-palkinto 2010 parhaasta dokumenttielokuvasta Kansakunnan olohuone. * Elokuvataiteen valtionpalkinto 2012: Kovasikajutun työryhmä Sami Jahnukainen, Jukka Kärkkäinen, J-P Passi ja Riitta Poikselkä. * 2012 Visions du Réel -festivaalin kansainvälisen kilpailun tuomariston erikoispalkinto - Spezial Prize for the Most Innovative Feature Film - elokuvasta Kovasikajuttu. * Jussi-palkinto 2013 parhaasta dokumenttielokuvasta Kovasikajuttu J-P Passin kanssa. ==Lähteet== Luokka:Jussi-palkinnon saajat Luokka:Suomalaiset elokuvaohjaajat Luokka:Suomalaiset dokumenttiohjaajat Luokka:Suomalaiset elokuvakäsikirjoittajat Luokka:Vuonna 1972 syntyneet Luokka:Elävät henkilöt
Risto Vaittinen

Risto Juhani Vaittinen (s. 6. joulukuuta 1949 Tuupovaara) on suomalainen insinööri ja yritysjohtaja, joka on saanut energianeuvoksen arvonimen. Viitattu 14.6.2022. Vaittisen vanhemmat olivat sähköteknikko Antero Vaittinen ja Hilja Uuksulainen. Hänen puolisonsa vuodesta 1977 on Tuija Maritta Lappalainen. Vaittinen tuli ylioppilaaksi Joensuun normaalilyseosta 1968 ja valmistui diplomi-insinööriksi Teknillisestä korkeakoulusta 1974. Hän oli Valtion teknillinen tutkimuskeskuksen tutkimusapulainen 1973–1974, Pohjois- Karjalan Sähkön yleissuunnitteluinsinööri 1975–1979 ja käyttöpäällikkö 1979–1984, IVO Consulting Engineers -yhtiön palveluksessa Saudi-Arabiassa 1984–1986, Pohjois-Karjalan Sähkön markkinointipäällikkö 1986–1988, IVO International -yrityksen projektipäällikkö Sudanissa 1988–1990, Imatran Voiman ulkomaat-liiketoimintayksikön tuotepäällikkö 1990, Joensuun Energialaitoksen toimitusjohtaja 1991–1993, Vihdin Sähkön toimitusjohtaja 1993–1996, Verkonrakentaja Wiren toimitusjohtaja 1996, IVO Internationalin, vuodesta 1997 IVO Power Engineering, voimansiirtoyksikön kehitysjohtaja 1996–1998, Fortum Power and Heat -yhtiön liiketoimintajohtaja Puolassa 1999–2000 ja Turku Energian toimitusjohtaja 2000–2016. Vaittinen toimi myös Turun Seudun Kaukolämmön toimitusjohtajana. Hänellä oli työuransa aikana useita asiantuntija- ja luottamustehtäviä. Energianeuvoksen arvonimen Vaittinen sai vuonna 2009. Hän on sotilasarvoltaan reservin yliluutnantti. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1949 syntyneet Luokka:Elävät henkilöt
Emrah Özmen

Emrah Özmen (s. 13. marraskuuta 1983 Ankara) on turkkilainen jääkiekkoilija ja kaksinkertainen Turkin mestari. Özmen on eniten Turkin maajoukkueessa otteluita pelannut pelaaja, sekä eniten maaleja ja pisteitä tehnyt pelaaja. == Lähteet == * Luokka:Vuonna 1983 syntyneet Luokka:Elävät henkilöt Luokka:Turkkilaiset jääkiekkoilijat
Vanamehe multikas

Vanamehe multikas on virolainen YouTubessa julkaistu animaatiosarja. Sarjan on ohjannut Mikk Mägi ja Oskar Lehemaa. Sarja alkoi vuonna 2012. Sarjan päähenkilö on vanha mies, jolla on lapsenlapset Aino, Mart ja Priidik sekä lehmä jota hän lypsää. Hän kiusaa lapsenlapsiaan, erityisesti Priidikiä. Vuonna 2019 valmistui elokuva "Vanamehe film" jota arvosteltiin parhaimmaksi virolaiseksi komediaksi. Vuonna 2021 tuli jäätelö, nimeltä Vanamehe jäätiš, josta syntyi Ylilaudalla alkukesästä 2021 meemi. == Lähteet == Luokka:Animaatiosarjat Luokka:Youtube
Strela

Strela voi tarkoittaa seuraavia: * Strela, venäläinen sotilaallinen satelliittijärjestelmä * 9K31 Strela-1, ilmatorjuntajärjestelmä * 9K32 Strela-2, olkapäältä laukaistava ohjus * 9K34 Strela-3, olkapäältä laukaistava ohjus * 9K35 Strela-10, ilmatorjuntajärjestelmä
Ruuskasen pukutehdas

Ruuskasen pukutehdas on Tampereella Pellavatehtaankatu 8:ssa sijaitseva K. P. Ruuskanen Oy:n entinen liiketalo. Märta Blomstedtin ja Matti Lampénin suunnittelema rakennus on valmistunut Ruuskasen talon jatkeeksi vuonna 1942. Siinä toimi 1970-luvulle asti vaatetustehdas, joka valmisti maineikkaita miesten pukuja ja päällystakkeja. Tasakattoista ja sileäpintaista pukutehdasta pidetään Tampereen tyylipuhtaimpana funkisrakennuksena. Se sisältää Le Corbusierin 1920-luvulla määrittelemät modernin arkkitehtuurin viisi tunnuspiirrettä: pilarikerroksen, kattoterassin, nauhaikkunan, vapaan julkisivun ja vapaan pohjaratkaisun. Talo on suojeltu. Pukutehtaan tilat sijaitsivat rakennuksen neljässä ylimmässä kerroksessa. Katutasossa oli myymälä ja toisessa kerroksessa toimisto. Nykyään myymälän paikalla on ravintola ja muut kerrokset ovat toimistokäytössä. ==Lähteet== Luokka:Tampereen suojellut rakennukset Luokka:Tampereen liikerakennukset Luokka:Suomen teollisuusrakennukset Luokka:Kyttälä
Mika Ilmén

Mika Ari Juhani ”Immu” Ilmén (s. 30. huhtikuuta 1971) on entinen rikoksesta tuomittu moottoripyöräkerholainen, kuntosali- ja vahtimestariyrittäjä sekä vapaaottelija. Ilmén on vankeustuomionsa jälkeen luonut uraa omaelämäkertakirjallisuuden parissa. Hänen ensimmäinen kirjansa, Immu, oli myyntimenestys vuonna 2019. Syksyllä vuonna 2021 ilmestyi Immu: Vanki numero 1861 ja vuonna 2022 lokakuussa julkaistiin kolmas kirja, Immu: Pokevuodet. Vuonna 2010 Ilmén esiintyi päähenkilönä Jimin tositelevisiosarjassa Sali, jossa tutustuttiin vapaaotteluun ja sen harrastajiin. Ilmén on Cannonball MC:n entinen asekersantti, ja hän sai kymmenen vuoden vankeusrangaistuksen vuonna 2014 törkeästä huumausainerikoksesta. Tuomionsa hän suoritti Helsingin vankilassa. Ilmén vapautui vuonna 2018. == Teokset == * * * == Lähteet == Luokka:Elävät henkilöt Luokka:Vuonna 1971 syntyneet Luokka:Suomalaiset rikolliset Luokka:Huumerikolliset Luokka:Suomalaiset vapaaottelijat
Lightyear (elokuva)

Lightyear on 2022 ensi-iltansa saanut Pixarin tieteisanimaatioelokuva, jonka on ohjannut Angus MacLane. Se ei ole esi- tai jatko-osa aiemmille Toy Story tarinoille, vaan kertoo avaruusrangeri Buzz Lightyearin hahmon tarinaa siitä miten Buzz-lelut muka päätyivät tämän tarinan kautta Toy Storyn kauppoihin. == Juoni == Elokuva kertoo avaruusrangeri Buzz Lightyearin tarinaa kun hän joutuu Alisha Hawthornen kanssa tuntemattomalle planeetalle, josta pois lähdössä he epäonnistuivat. Sen vuoksi heidän täytyy herättää muu avaruusretkikunta, ja he joutuvat viettämään useita vuosia planeetalla joka on vihamielinen ja 4,2 miljoonan valovuoden päässä maapallolta. Buzz ei anna periksi vaan suorittaa koelentoja joilla yrittää saada avaruusaluksen kulkemaan jälleen valonnopeudella. Lyhyiden, minuutteja kestävien koelentojen aikana aika kulkee eri tahtia avaruusaluksessa, kun massansa takia aika-avaruutta kaareuttavalla planeetalla, jossa niiden aikana kuluu useita vuosia. == Ääninäyttelijät == Alkuperäinen ääninäyttelijä Suomalainen ääninäyttelijä Rooli Chris Evans Kristo Salminen …Buzz Lightyear Keke Palmer (aikuinen) Keira Hairston (nuori) Rebekka Kuukka (aikuinen) Alissa Kovalainen (nuori) …Izzy Hawthorne Peter Sohn Peter Kanerva …Sox Taika Watiti Tidjân Ba …Mo Morrison Dale Soules Ritva Oksanen …Darby Steel James Brolin Jukka Voutilainen …Zurg / Vanha Buzz Lightyear Uzo Aduba Hanna Pakarinen …Alisha Hawthorne Mary McDonald-Lewis Eija Ahlberg …I.V.A.N (Itsenäinen VokaaliAktivoitu Navigaattori) Isiah Whitlock Jr. Tijan Foon …komentaja Cal Burnside Angus MacLane Jari Karjalainen …Eric/Deric Bill Hader Riku Leskinen …Featheringhamstan Efren Ramirez Valtteri Turunen …sotamies Díaz Muissa rooleissa: Kari Leppälä, Ilkka Villi, Pinja Rautio, Susanna Jalova, Tiina Virtanen, Pekka Holma, Pekka Lehesmaa, Toni Lähteinen, Ida Kankaanpää, Tea Uksila ja Amy Burgess. Suomenkielisen dialogin on kääntänyt Marko Hartama ja sen on ohjannut Petri Hanttu. == Lähteet == == Aiheesta muualla == * Luokka:Elokuvat aikamatkustuksesta Luokka:3D-elokuvat Luokka:Vuoden 2022 yhdysvaltalaiset elokuvat Luokka:Seikkailuelokuvat Luokka:Elokuvat roboteista Luokka:Toy Story
Koutajärvi (Venäjä)

Koutajärvi () on Koutajoen vesistöön kuuluva järvi Murmanskin alueen Kantalahden piirin Zaretšenskin ja Zelenoborskin kunnissa Venäjällä. Se muodostaa nykyään Koutajärven (Knäsöin) tekojärven. Koutajärven vesialueen alkuperäinen pinta-ala on 294 neliökilometriä. Knäsöin vesivoimalaitoksen valmistuessa vuonna 1955 sen pintaa nostettiin 6,4 metriä. Tämän seurauksena syntyneen tekojärven pinta-ala on 608 neliökilometriä. Sen vedenpinnan korkeus vaihtelee 3,5 metriä. Koutajärven valuma-alueen pinta-ala on 25 900 neliökilometriä. Sen suurin tulojoki on Jovaksi kutsuttu Koutajoen osuus. Järvi laski aiemmin Koutajoen kautta Vienanmereen Koudan kylän luona. Nykyään Läkköminän vesirakennuskompleksi sulkee yhteyden Koutajoen alajuoksuun, ja vesi virtaa kanavaa pitkin Vienanmeren Knäsöinlahteen. Koutajärven tärkein kalalaji on siika. Muita lajeja ovat hauki, ahven, särki, taimen, säyne, made ja nieriä. Patoaminen on estänyt lohen nousun Koutajokeen ja vahingoittanut järven kalakantoja. Koutajärven länsirannalla sijaitsee Koutajärvenpään kylä ja itäpuolella Zelenoborskin taajama. ==Lähteet== Luokka:Koutajoen vesistö Luokka:Murmanskin alueen järvet
Tolvantijärvi

Tolvantijärvi (myös Tolvantojärvi, Torvantojärvi; ) on Koutajoen vesistön kuuluva järvi Murmanskin alueen Kantalahden piirin Zaretšenskin kunnassa Venäjällä. Sen pinta-ala on 52,7 neliökilometriä ja valuma-alueen laajuus 829 neliökilometriä. Tolvantijärveä ympäröivät havumetsää kasvavat kukkulat ja paikoin suot. Tärkeimmät tulojoet ovat Voitajoki (ven. Voita) ja Ala- Viermajoki (Nižni Verman). Tolvantijärvi on yhteydessä Louhtajärveen (Lohtjarvi). Se laski aikaisemmin Tolvantijoen kautta Koutajärveen, mutta vuonna 1960 vedet ohjattiin Iijavan tekojärveen. Tolvantijärven rannalla ei ole asutusta. ==Lähteet== Luokka:Koutajoen vesistö Luokka:Murmanskin alueen järvet
Tove Fergo

Tove Fergo (24. syyskuuta 1946 Kööpenhamina – 4. lokakuuta 2015) oli tanskalainen pappi sekä Venstren poliitikko. Hän istui kansankäräjillä vuosina 1994–2005 ja toimi Tanskan kirkkoministerinä vuosina 2001–2005. ==Lähteet== ==Aiheesta muualla== * Tove Fergo Tanskan kansankäräjien verkkosivuilla Luokka:Tanskan ministerit Luokka:Tanskalaiset papit Luokka:Vuonna 1946 syntyneet Luokka:Vuonna 2015 kuolleet
Solignac-sur-Loire

Solignac-sur-Loire on kunta Ranskassa Haute-Loiren departementissa Auvergne- Rhône-Alpesin alueella. Se sijaitsee Loirejoen varrella, noin 11 kilometriä Le Puy-en-Velayn kaupungista etelään. Romaaninen Saint-Vincentin kirkko on rakennettu 1100- ja 1400-luvuilla. Kunnan rajalla on 27 metriä korkea Beaumen vesiputous, Cascade de la Beaume. Solignac-sur-Loire jakaa sen naapurikunta Le Brignonin kanssa. Tiedosto:Cascade_Beaume-2.jpg|Cascade de la Beaume ==Lähteet== ==Aiheesta muualla== Luokka:Haute-Loiren kunnat
Kasper Kivistö

Kasper Kivistö (s. 1988 Nastola) on suomalainen moninaisuuskouluttaja ja sukupuolivähemmistöjä edustavan Trasek ry:n puheenjohtaja. Ammatiltaan hän on liikenneopettaja ja taksinkuljettaja. Kivistö on ollut Trasekin hallituksessa vuodesta 2015 ensin hallituksen jäsenenä ja varapuheenjohtajana ja vuodesta 2021 puheenjohtajana. Hän on edustanut suomalaisia järjestöjä muun muassa YK:n kidutuksen vastaisen komitean kuulemistilaisuudessa. Kivistö on ollut myös perustamassa Miehet ry:tä vuonna 2018 ja Setan paikallisjärjestöä Lahteen. Kivistö on haastatteluissa kertonut sukupuolenkorjaukseen ja sukupuolen vahvistamiseen liittyvistä kokemuksistaan. Kasper Kivistö toimi Helsingin tasa-arvotoimikunnan puheenjohtajana kaudella 2019–2021. Vuodesta 2021 hän on ollut vihreiden varavaltuutettu Helsingissä. Kaudella 2021–2023 hän on kaupunginhallituksen varajäsen ja sen elinkeinojaoston jäsen. ==Lähteet== ==Aiheesta muualla== * * * * Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vihreän liiton poliitikot Luokka:Vuonna 1988 syntyneet Luokka:Elävät henkilöt
Alanen (Kauhavan suku)

Alasen suku on Kauhavalta lähtöisin oleva suku, jossa on useita sivistyselämän vaikuttajia. Suku polveutuu Jaakko Yrjönpoika Sippolasta (s. 2.4.1827), joka mennessään naimisiin Valpuri Amalia Kustaantytär Näykin (s. 5.4.1834) kanssa Ala-Näykin talosta Kauhavan Alakylässä tuli talon vävynä nimeltään Näykiksi (lopuksi Alanen) ja talon isännäksi, joka myöhemmin osti konkurssihuutokaupassa valtaosan myös Yli-Näykin tilasta. Tämän tilansa Jaakko ja Amalia jättivät perinnöksi pojalleen Kustaalle.Alanen, Aulis: Perinteitä ja paljastuksia, s. 73-82 Toisesta pojasta Yrjö Näykistä, sittemmin Alasesta, tuli pappi. Hän vaihtoi nimensä sulavammaksi Alaseksi. Taloahan kutsuttiin myös Näykin Alaseksi.Eteläpohjalaisia elämäkertoja A-L, Vaasa 1963 Yrjö meni naimisiin Helmi Maria Karstenin, Tor Karstenin ja Rafael Karstenin sisaren kanssa. Sisarusten vanhemmat olivat kirkkoherra Klas Edvin Karsten ja Maria Emilia Augusta Cajanus. Yrjö Alasen ja Helmi Maria Karstenin lapsia olivat:Alanen (1800 - ) *Aarne Alanen (1889–1970), lääkintöneuvos ja Kurikan kunnanlääkäri **Yrjö O. Alanen (1927–2022), psykiatrian professori *Yrjö J. E. Alanen (1890–1960), teologian professori *Aatos Alanen (1894–1974), oikeustieteen professori ja evankelinen maallikkopuhuja *Aulis J. Alanen (1906–1987), professori ja historioitsija **Jussi-Pekka Alanen, maaneuvos, Helsingin apulaiskaupunginjohtaja 1974–1979 Professoriveljesten sisarentytär Maria-Liisa Nevala oli kotimaisen kirjallisuuden professori 1991–1992 ja Suomen Kansallisteatterin pääjohtaja 1992–2010. == Lähteet == * Alanen (1800 - ) – Kansallisbiografia * Alanen, Aulis: Perinteitä ja paljastuksia. Tarinaa Alasista ja muistakin. Kirjayhtymä 1987 * Alanen, Jussi-Pekka: Sippolasta Näykin kautta Alaseksi. Kurikan Joulu 2005, s. 43-47. === Viitteet === Luokka:Suomalaiset suvut Luokka:Etelä-Pohjanmaan historia
OBN

OBN, Open Broadcast Network, on televisiokanava Bosnia ja Hertsegovinassa. Alkoi alun perin vuonna 1996 sisällissodan päätyttyä OHR:n (The Office of the High Representant) aloitteesta tarjotakseen vaihtoehdon olemassa oleville nationalistisille kanaville. == Logot == Vuodesta 1996 lähtien tällä bosnialaisella televisiokanavalla oli kolme eri logoa. Kanavan ensimmäinen logo on ollut käytössä vuodesta 1996-1999, toinen logo on ollut käytössä vuodesta 1999-2005 ja kolmas ja nykyinen logo on käytössä vuodesta 2005. ==Aiheesta muualla== * OBN Luokka:Vuonna 1996 perustetut televisiokanavat Luokka:Bosniahertsegovinalaiset televisiokanavat
Sara Kujanen

Sara Kujanen (s. 9. lokakuuta 2003 Joensuu) on suomalainen pesäpalloilija, joka edustaa Jyväskylän Kirittäriä. Kujanen pelaa joukkueessaan kotiuttajajokerin roolissa. Kujanen pelasi vuoteen 2021 saakka juniorisarjoja kasvattajaseurassaan Joensuun Mailassa sekä Ykköspesiksen otteluita farmijoukkue Puijon Pesiksessä. Kaudeksi 2022 Kujanen siirtyi Jyväskylän Kirittäriin kaksivuotisella sopimuksella ja vakiinnutti paikkansa edustusjoukkueen kokoonpanossa heti ensimmäisellä kaudellaan, jonka päätteeksi Kirittäret voitti Suomen mestaruuden. Heinäkuussa 2023 Kujanen teki kaksivuotisen jatkosopimuksen Kirittärien kanssa. Kujasen pikkuveli Tuomas pelaa pesäpalloa Joensuun Mailassa. == Lähteet == Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt Luokka:Kirittärien pelaajat
Bilozerka

Bilozerka () on kaupunkityyppinen taajama Ukrainan Hersonin alueen H’ersonin piirissä. Bilozerka sijaitsee 14 kilometriä aluekeskus H’ersonista länteen. H’ersoniin on linja-autoyhteys. Taajamassa tuotetaan rakennustarvikkeita, muun muassa sementtiä ja sieltä saadaan savea tiileihin. Taajamassa on kotiseutumuseo. Ukrainan tilastokeskus arvioi taajaman väkiluvuksi 5 000 asukasta vuoden 2023 alussa. Vuonna 2001 kaupungin väkiluku oli 9 709\. Asukkaiden enemmistö on etniseltä taustaltaan ukrainalaisia. Bilozerkan alueelta on löydetty viisi hautakumpua ajalta 200-luku eaa. – 1100-luku jaa. Paikkakunta sai alkunsa 1780 H’ersonia perustamassa olleen kenraaliluutnantti Ibrahim Hannibalin tilan maista. Paikkakunnalle muutti aluksi aiempia kasakoita ja asutusta kutsuttiin jonkin aikaa Ivanivkaksi. Pääosa muuttajista tuli Dneprin oikean rannan mailta. 1798 tilan hankki B. Skadovsky, jonka suvulle maat kuuluivat vuoteen 1917 saakka. Taajama sai kaupunkityyppisen taajaman aseman 1956. Taajama on Ukrainan heinäkuussa 2020 tekemän aluehallintouudistuksen jälkeen kuulunut H’ersonin piiriin; tätä ennen se oli Bilozerkan piirin hallintokeskus. Venäjän asevoimat miehitti Bilozerkan taajaman maaliskuussa 2022 osana Venäjän hyökkäyssotaa Ukrainassa. Church of John the Forerunner in Bilozerka 1.JPG|Kirkko Bilozerka. == Lähteet == ==Aiheesta muualla== Luokka:Hersonin alueen kaupunkityyppiset taajamat Luokka:H’ersonin piiri
Wenell

Wenell-suku on kotoisin Kuopion pitäjästä, jossa se on lähtöisin Väänäsen suvun kolmesta eri haarasta. Klas Benjamin Wenellin (1855-1911) lapset ottivat 1826 nimen Vaheri, ja näihin jälkeläisiin kuuluu mm. professori Antti Vaheri. ===Polveutuminen:=== ====Murtolahden kylässä:==== 1\. Lauri Pietarinpoika Väänänen (s. 1736, k. 1791), poika: *Pietari Väänänen (s. 1764, k. 1846), kansanrunoilija ja valtiopäivämies **Antti Juhana Wenell (s. 1800, k. 1868), Taipalsaaren rovasti ====Kehvon kylässä:==== 2\. Mikko Mikonpoika Väänänen (s. 1740, k. 1800), puoliso Katri Hyvärinen, mm. lapset: *Eerik Wenell (s. 1776, k. 1809), Kuopion triviaalikoulun kolleega *Aaron Wenell (s. 1784, k. 1847), Nurmeksen rovasti. 3\. livar Väänänen (s. 1742, k. 1804), puoliso Anna Katri Holländer: *livar Jordan Väänänen (s. 1779), Saimaan kanavan ensimmäisiä edistäjiä. Murhattiin. *Pietari Joosef Väänänen (s. 1781, k. 1846), kirjakauppias **A. J. Weänänen, ent. Wenell (s. 1820, k. 1863), suomentaja *Aaron Fredrik Väänänen (s. 1786, k. 1858) ==Lähteet== * Biografinen nimikirja. Helsinki 1879-83, Suomen Historiallinen Seura. s. 760-761 * Väänänen, Jorma: Väänänen - Wenell - Vaheri. - Väänästen sukupuu 1977:8, s. 50-61. Luokka:Suomalaiset suvut Luokka:Kuopion historia
Herbert Fingarette

Herbert Fingarette (20. tammikuuta 1921–2. marraskuuta 2018) oli amerikkalainen filosofi ja filosofian emeritusprofessori Kalifornian yliopistossa Santa Barbarassa. == Varhainen elämä ja koulutus == Fingarette syntyi Herbert Borensteinina Brooklynissa. Hänen isänsä David Borenstein valmisti ompelukoneen osia. Teini-ikäisenä Herbert Fingarette muutti perheensä kanssa Los Angelesiin. Myöhemmin hän otti isäpuolensa Harry Fingaretten sukunimen. Fingarette opiskeli alun perin kemiaa Kalifornian yliopistossa Los Angelesissa (UCLA), mutta lähti palvelemaan Yhdysvaltain maavoimissa toisen maailmansodan aikana, missä hänet komennettiin Pentagoniin. Myöhemmin hän suoritti Bachelor of Arts -tutkinnon ja filosofian tohtorin tutkinnon tohtorin UCLA:ssa Donald Piattin ohjauksessa. == Ura == Fingarette käsittelee artikkeleissaan ja kirjoissaan mielenfilosofian, psykologian, etiikan, oikeuden ja kiinalaisen filosofian kysymyksiä. Fingaretten vuoden 1972 monografia Confucius: The Secular As Sacred ”Kungfutse: maallinen pyhänä” (ei suomennettu) kuvailtiin vertaisarvioidussa akateemisessa lehdessä ”yksi merkittävimmistä aiheesta pitkään aikaan julkaistuista filosofisista kirjoista.” Kuukausia ennen kuolemaansa Fingarettesta tehtiin dokumenttielokuva Being 97 (97-vuotiaana oleminen), joka käsittelee vanhenemista, kuolemaa, poissaoloa ja elämän tarkoitusta. == Yksityiselämä == Fingarette oli naimisissa Leslie Josephine Swabackerin (1922–2011) kanssa vuodesta 1945 tämän kuolemaan asti vuoteen 2011. Pariskunta sai yhden tyttären Annen (s. 1949). Fingarette kuoli Berkeleyssä, Kaliforniassa, 2.11.2018 97-vuotiaana. Häntä jäivät suremaan hänen tyttärensä ja kaksi pojanpoikaa. Yksi heistä oli elokuvatoimittaja Andrew Hasse, joka ohjaisi dokumenttielokuvan Being 97. == Teoksia == * * * * * * == Lähteet == == Aiheesta muualla == * Luokka:Kiinalainen filosofia Luokka:Mielenfilosofit Luokka:Vuonna 1921 syntyneet Luokka:Vuonna 2018 kuolleet
Patrick Ruthven

Patrick Ruthven, 1. Forthin jaarli ja 1. Brentfordin jaarli (n. 1573–1651), oli skotlantilainen aatelismies, kenraali ja diplomaatti. Patrick Ruthven oli ensimmäisen lordi Ruthvenin jälkeläinen sivulinjassa. Hän ansioitui Ruotsin palveluksessa, johon hän astui noin vuonna 1606. Neuvottelijana hän oli erittäin hyödyllinen Kustaa Aadolfille kykynsä vuoksi "juoda mittaamatta ja säilyttää ymmärryksensä viimeiseen asti", ja hän voitti myös mainetta taistelukentällä. Osallistuttuaan kolmikymmenvuotiseen sotaan ja oltuaan Ulmin kuvernöörinä hän jätti Ruotsin palveluksen ja palasi Skotlantiin, jossa hän meni Kaarle I:n palvelukseen. Hän puolusti Edinburghin linnaa kuningasta varten vuonna 1640 ja sisällissodan syttyessä hän liittyi Kaarleen Shrewsburyssa. Hän johti vasenta siipeä Edgehillin taistelussa, ja tämän taistelun jälkeen hänet nimitettiin kuninkaallisen armeijan ylipäälliköksi. Hänen palveluksiensa vuoksi hänet korotettiin Ettrickin lordi Ruthveniksi vuonna 1639, Forthin jaarliksi vuonna 1642 ja Brentfordin jaarliksi vuonna 1644. Jaarli pakotti Essexin luovuttamaan Lostwithielin ja haavoittui molemmissa Newburyn taisteluissa. Mutta hänen kykynsä olivat alkaneet taantua, ja vuonna 1644 prinssi Rupert syrjäytti hänet komennossa. Vierailtuaan Ruotsissa Kaarle II:n asioissa Ruthven kuoli 2. helmikuuta 1651. Hän ei jättänyt poikia ja hänen aatelisarvonsa sammuivat hänen mukanaan.1911 Encyclopædia Britannica/Ruthven ==Lähteet== Luokka:Brittiläiset kenraalit Luokka:Ruotsalaiset diplomaatit Luokka:Brittiläiset diplomaatit Luokka:Skotlantilaiset palkkasoturit Luokka:Ruotsin skotlantilaiset Luokka:Jaarlit Luokka:Kolmikymmenvuotinen sota Luokka:Englannin sisällissota Luokka:Vuonna 1651 kuolleet
Antero Jännes

Niilo Arvi Antero Jännes (s. 11. helmikuuta 1954 Helsinki) on suomalainen insinööri ja yritysjohtaja, joka on saanut energianeuvoksen arvonimen. Viitattu 14.6.2022. Jänneksen vanhemmat olivat ylilääkäri Jouni Arvi Antero Jännes ja sairaanhoitaja Pirkko-Maija Kivikoski. Hänen puolisonsa vuodesta 1977 on taidemaalari Iia Marja-Liisa Kahma. Jännes tuli ylioppilaaksi Helsingin Suomalaisesta Yhteiskoulusta 1973 ja valmistui diplomi-insinööriksi Teknillisestä korkeakoulusta 1978. Hän oli Airamin projekti-, tuote- ja markkinointipäällikkö 1978–1986, Field-yhtiön toimitusjohtaja 1986–1988, Tehokaasun varatoimitusjohtaja ja toimitusjohtaja 1989–1991, Nesteen maakaasuyksikön johtaja 1991–1994 ja Gasumin kaupallinen johtaja 1994–1995, toimitusjohtaja 1996–2014 ja hallituksen puheenjohtaja 1999–2014. Jänneksellä oli uransa aikana myös useita asiantuntija- ja luottamustehtäviä. Energianeuvoksen arvonimen hän sai vuonna 2009. Sotilasarvoltaan Jännes on reservin alikersantti. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1954 syntyneet Luokka:Elävät henkilöt
Mieczysław Weinberg

Mieczysław Weinberg eli Moisei Vainberg, alun perin Moijsze Waijnberg, (1919–1996) oli puolalaissyntyinen juutalainen, myöhemmin Neuvostoliitossa (Venäjällä) asunut säveltäjä. Weinbergin vanhemmat ja sisarukset joutuivat keskitysleirille, ja Weinberg pakeni Neuvostoliittoon. Hänen sävellyksensä joutuivat 1948 esityskieltoon. Hänen vaimonsa isä, joka oli Latvian- juutalainen teatteriohjaaja Solomon Mihoels, murhattiin. Weinberg itse vangittiin 1953, ja häntä syytettiin "juutalaisesta porvarillisesta nationalismista". Stalinin kuoleman jälkeisen suojasään aikana hänen maineensa puhdistettiin. Weinberg sävelsi laajan tuotannon mutta eli syyrjäänvetäytyvää elämää. Hänen ystäviinsä kuului kuitenkin Dmitri Šostakovitš, jolle hän esitti sävellyksiään ja sai tältä vaikutteita, mutta myös toisin päin. Sävellyksiä on esitetty 2000-luvulla ja myös levytetty runsaasti sen jälkeen kun hänet "löydettiin". ==Lähteet== ==Aiheesta muualla== * Mieczysław Weinberg Society Luokka:Puolalaiset säveltäjät Luokka:Neuvostoliittolaiset säveltäjät Luokka:Juutalaiset Luokka:Vuonna 1919 syntyneet Luokka:Vuonna 1996 kuolleet
Phyllis

Phyllis voi tarkoittaa seuraavia asioita: * Phyllis, nimi, Englannissa ja Yhdysvalloissa yleinen feminiini etunimi * Fyllis, kreikkalaisen mytologian hahmo * paimenettaret (Phyllis), Kanariansaarilla kasvava matarakasvien suku * 556 Phyllis, asteroidi * Phyllis, näyttelijä Cloris Leachmanin tähdittämä amerikkalainen tv-komedia (1975–1977)
Timo Toivonen

Timo Toivonen -nimisiä henkilöitä ovat: * Timo Toivonen (1946–2022), suomalainen insinööri, yritysjohtaja ja energianeuvos * Timo Toivonen, suomalainen laskuvarjohyppääjä ja painonnostaja * Timo Toivonen (s. 1979), suomalainen salibandyn pelaaja.
Robert Douglas

Robert Douglas (1611–1662) oli skotlantilaissyntyinen ruotsalainen kreivi ja sotamarsalkka. Douglas tuli vuonna 1631 erään skotlantilaisen palkkajoukon mukana Ruotsin palvelukseen, oli Kustaa II:n Aadolfin paašina ja kohosi arvosta toiseen, vuonna 1651 kenraaliksi. Hän otti osaa Kaarle X:n Kustaan Puolan sotaan, taisteli vuosina 1658–1660 Liivin- ja Kuurinmaalla ja otti Kuurinmaan herttuan Jakob Kettlerin vangiksi. Douglas tuli vuonna 1657 valtaneuvokseksi ja sai vuonna 1654 kreivinarvon.Tietosanakirja / 2. Confrater-Haggai ==Lähteet== Luokka:Ruotsin sotamarsalkat Luokka:Valtaneuvokset Luokka:Ruotsalaiset kreivit Luokka:Skotlantilaiset palkkasoturit Luokka:Ruotsin skotlantilaiset Luokka:Vuonna 1611 syntyneet Luokka:Vuonna 1662 kuolleet
Yuriy Tarnawsky

Yuriy (George) Tarnawsky (, kirjailijanimiä: Romulius, Ju. T., s. 3. helmikuuta 1934 Turka, Sambirin piiri, Galitsia) on ukrainalaissyntyinen yhdysvaltalainen kielitieteilijä, runoilija, prosaisti ja kääntäjä. Tarnawsky pakeni toisen maailmansodan aikana Saksaan ja vietti lapsuutensa Saksassa Neu Ulmissa. Hän muutti 1952 Yhdysvaltoihin ja suoritti 1956 insinöörintutkinnon Newark Collegessa New Jerseyssä. Sen jälkeen hän siirtyi kielitieteen pariin ja suoritti 1982 tohtorintutkinnon New Yorkin yliopistossa. Hän työskenteli IBM:llä automaattisen kielenkääntämisen hankkeissa ja tekoälyn parissa ja julkaisi aiheista tieteellisiä artikkeleita. Hän on työskennellyt luonnollisen kielen liittymän kehittämisessä Prolog-ohjelmointikielelle. Hän opetti vuosina 1993–1996 Ukrainan kirjallisuutta Columbian yliopistossa New Yorkissa ja osallistui yliopiston Harriman-tutkimuslaitoksen Ukrainan tutkimuksen koordinointiin. Tarnawsky alkoi kirjoittaa 1950-luvun alkupuolella ja on julkaissut muutamia runokokoelmia. Hän on saanut runoihinsa vaikutteita ranskalaisista esisymbolisteilta ja -surrealisteilta sekä moderneilta espanjankielisiltä runoilijoilta ja eksistentiaalifilosofiasta. Hän on saanut kirjailijana vaikutteita kieliopinnoistaan ja työstään tietotekniikan parissa. Hänen ilmaisunsa on omaperäistä, ja runoista kuvastuu mekanistinen nykymaailma. Tarnawskyn ukrainaksi kirjoittamaa proosaa on julkaistu muun muassa romaani Šljah’y (1961, ”Tiet”), valikoima proosateoksia Ne znaju (2000, ”En tiedä”) ja lyhytproosaa kokoelma Korotki h’vosty (2006). Hän on kirjoittanut proosaa myös englanniksi sekä muutamia näytelmiä. Tarnawsky on runoilijaryhmän New York Group perustajajäsen ja oli 1959–1971 sen julkaisun Novi poeziji päätoimittaja. Hän kääntänyt kirjallisuutta espanjasta ja englannista ukrainaksi ja ukrainankielistä kirjallisuutta englanniksi. Hän on julkaissut modernia runoutta, etenkin käännöksiä ja kaksikielisyyttä, koskevaa kritiikkiä useissa julkaisuissa. ==Lähteet== ==Aiheesta muualla== Luokka:Yhdysvaltalaiset kirjailijat Luokka:Yhdysvaltalaiset kielenkääntäjät Luokka:Amerikanukrainalaiset Luokka:Vuonna 1934 syntyneet Luokka:Elävät henkilöt
FC Futura Juniorit

FC Futura Juniorit ry on vuonna 2010 perustettu porvoolainen jalkapalloseura. Seuralla on joukkuetoimintaa sekä tytöille, pojille, naisille sekä miehille ja perheille. Toiminta keskittyy juniori jalkapalloon, mutta seurassa toimii myös Naisten kakkosessa pelaava edustusjoukkue sekä useita aikuisille tarkoitettuja harrastejoukkueita. Talvikaudella useat seuran joukkueet pelaavat Palloliiton Futsal-sarjoja. Vuonna 2023 seuran jäsenmäärä on n. 1200 henkilöä. Seurassa on 10 päätoimista työntekijää sekä useita kymmeniä osa-aikaisia toimijoita, n. 300 vapaaehtoista ja 34joukkuetta Palloliiton sarjoissa sekä useita joukkueita muissa paikallistason sarjoissa. Seuran tarkoituksena on edistää jäsentensä liikunta- ja urheiluharrastusta, erityisesti jalkapalloilua, tavoitteena ruumiillisen ja henkisen hyvinvoinnin edistäminen. . == Lähteet == == Aiheesta muualla == *FC Futura Juniorit ry(FCFJ) *Seuran areenan verkkosivut Luokka:Porvoolaiset urheiluseurat Luokka:Suomalaiset jalkapalloseurat Luokka:Vuonna 2010 perustetut urheiluseurat
Iijavan tekojärvi

Iijavan tekojärvi () on Iijavan vesivoimalaitoksen padon muodostama tekojärvi Koutajoen vesistössä Venäjällä. Se sijaitsee Karjalan tasavallan Louhen piirin Kiestingin kunnassa ja pohjoisosaltaan Murmanskin alueen Kantalahden piirin Zaretšenskin kunnassa. Tekojärvi on syntynyt vuosina 1960–1961 Iijavan voimalaitoksen rakentamisen yhteydessä. Sen vesialueen pinta-ala on 294 neliökilometriä, tilavuus 2,06 kuutiokilometriä, keskisyvyys seitsemän metriä ja valuma-alueen laajuus 20 871 neliökilometriä. Vedenpinnan korkeus vaihtelee kaksi metriä. Iijavan tekojärvi on yksi Koutajoen vesivoimalaitosten kolmesta säännöstelyaltaasta. Se ulottuu etelässä Tuoppajärven, Pääjärven ja Kuntijärven muodostaman Kuman tekojärven laskujoen Kuman suuhun saakka. Iijavan alapuolella sijaitsee Koutajärven (Knäsöin) tekojärvi. Iijavan tekojärvi käsittää muun muassa Soukelojärven (ven. Sokolozero), Ruvajärven (Ruvozero), Susijärven (Sušozero) ja Tuntsajärven (Tumtšaozero). Sen suurin tulojoki on Kuman ohella Tuntsajoki. Tekojärveen on ohjattu myös aikaisemmin Koutajärveen laskeneet Tolvantijärvi ja Tavantijärvi (Tovand). Ennen voimalaitoksen rakentamista Soukelojärven ja Ruvajärven välillä oli Ruvankoski ja Ruvajärven ja Susijärven välillä Koudankoski. Susijärvi laski Tutijärven (ven. Tutozero) kautta Koutajärveen. Tutijärven yläpuolella olivat muun muassa Kallikorvan, Iijavan, Kuivapatunan, Häränsilmän ja Patunan kosket ja alapuolella Lehmikorva, Skorotuuma ja Niskakorva. Alueella sijainneet kylät kuten Soukelo, Ruva ja Tumtša tuhoutuivat sodassa ja jäivät myöhemmin tekojärven alle. Nykyään asutusta on vain Zaretšenskissa. ==Lähteet== Luokka:Karjalan tasavallan järvet Luokka:Koutajoen vesistö Luokka:Murmanskin alueen järvet Luokka:Venäjän tekojärvet
Vichtis svenska skola

Vichtis svenska skola (aik. Nummela skola) on Vihdin Nummelassa, Uudellamaalla sijaitseva ruotsinkielinen peruskoulu. Koulu sijaitsi aikaisemmin samassa pihapiirissä Nummelan koulun kanssa. Vuonna 2022 Nummelan koulussa oli yhteensä 56 oppilasta ja kolme opettajaa. Koulu tekee yhteistyötä muiden kielisaarilla sijaitsevien koulujen kanssa Språkönätverket rf. -järjestön kautta. Vichtis svenska skolan rehtorina toimii Mikaela Kokko. Koulu vaihtoi nimeään Vichtis svenska skolaksi 1. elokuuta 2023 alkaen. == Lähteet == Luokka:Nummela Luokka:Vihdin oppilaitokset Luokka:Suomen ruotsinkieliset peruskoulut
Virkby Gymnasium

Virkby gymnasium on Lohjalla, Uudellamaalla sijaitseva ruotsinkielinen lukio. Lukio oli yksityinen oppilaitos aina 1980-luvulle asti. Nykyisin suurin osa koulun oppilaista tulee Lohjalta, Siuntiosta ja Inkoosta. Vuonna 1976 Virkby samskola jaettiin kahtia, ja osa koulusta liitettiin Virkby gymnasiumiin ja toinen Virkby samskolaniin, joka nykyisin on nimeltään Källhagens skola. == Lähteet == Luokka:Lohjan oppilaitokset Luokka:Suomen ruotsinkieliset lukiot
Kuntijärvi (Kuusamo)

Kuntijärvi on ylänköjärvi Vuotungin kylän itäpuolella Kuusamossa Pohjois- Pohjanmaan koillisosassa. Sen pinta-ala on 3,1 neliökilometriä. Etäisyys Oulusta on 228 kilometriä itäkoilliseen.Kuntijärvi. Järviwiki. Viitattu 10.6.2022. == Maantiede == Kuntijärven pituus lännestä itään on seitsemän kilometriä, leveimmät kohdat ovat noin puoli kilometriä. Laajin niemimaa on järven länsiosaa jakava Hoikkaniemi, jonka eteläpuolella sijaitsee Likalahti. Luoteessa sijaitsee pääaltaasta erillinen Lampare. Noin yhdeksäsosa Kuntijärvestä on vähintään kymmenen metriä syvä. Syvintä on järven itäosassa, keskiosa on melko matala ja länsiosa keskiosaa syvempi. Likalahti on lähes kauttaaltaan matala. Kuntijärven saariluku on 17. Saarista 2 on alle aarin laajuisia luotoja ja 2 on yli hehtaarin laajuisia. Laajin saari on yli kolmen hehtaarin laajuinen Honkisaari järven länsiosassa ja toiseksi laajin on noin puolitoistahehtaarinen Harjasaari järven itäosassa. Järven matalahkossa keskiosassa sijaitsee useita saaria. Kuntijärven rannat ovat metsä- ja suomaata. Idässä maasto kohoaa yli 300 metriä merenpinnan yläpuolelle. Järven koillispuolella sijaitsevan Kuntivaaran laki on lähes puoli kilometriä merenpinnan yläpuolella. Kuntijärveen virtaa Kärkkäisenpuro idästä Kärkkäisensuolta, järven pohjoispuoliset pienet vakavedet laskevat Hanhipuroa Lampareeseen. Lännessä Kuntijärvi kapenee Kuntijoeksi, joka laskee Vuotunkiin (245,1 metriä mpy). Kuntijärven ja Vuotungin välinen etäisyys on alle puoli kilometriä, järvien välistä kulkee yhdystie 8690. Kuntijärven vesitilavuus on 14 884 000 kuutiometriä. Kuntijärvi (73.045.1.001) kuuluu Kuntijärven valuma- alueeseen (73.045), joka on kolmannen jakovaiheen vesistö Koutajoen vesistössä (73). Toinen jakovaihe on Kuusinkijoen valuma-alue (73.04). Kuntijärven valuma-alueella on yhdeksän vähintään hehtaarin laajuista vakavettä, joista Kuntijärvi on laajin. Alueen muut vakavedet ovat alle kymmenen hehtaarin laajuisia ja kahdella niistä ei ole virallista nimeä.Kuntijärven valuma-alue (73.045). Järviwiki. Viitattu 10.6.2022. == Lähteet == Luokka:Kuusamon järvet Luokka:Koutajoen vesistö
Frank McCool

Frank McCool (27. lokakuuta 1918 Calgary – 20. toukokuuta 1973) oli kanadalainen jääkiekkomaalivahti. McCool pelasi NHL-urallaan Toronto Maple Leafsissa. Tulokaskaudellaan 1944–1945 McCool voitti Stanley Cupin ja parhaalle tulokkaalle jaettavan Calder Memorial Trophyn. Seuraava kausi 1945–1946 jäi hänen viimeisekseen. McCool pelasi NHL-urallaan 72 runkosarjan ottelua, joista hän voitti 33, ja päästettyjen maalien keskiarvo oli 3,36. Pudotuspeleissä hän voitti 13 ottelusta kahdeksan, ja päästettyjen maalien keskiarvo oli 2,23. == Lähteet == == Aiheesta muualla == * * Luokka:Kanadalaiset jääkiekkomaalivahdit Luokka:Calder Memorial Trophy -voittajat Luokka:Vuonna 1918 syntyneet Luokka:Vuonna 1973 kuolleet
Bloom (hahmo)

Bloom (Fate: The Winx Saga -sarjassa sukunimi Peters) on keiju Winx-klubi, Winxien maailma ja Fate: The Winx Saga televisiosarjoissa. Hän on Lohikäärmeen liekin (myöhemmin lohikäärmetulen) keiju ja hallitsee siis tulta. Hän on Winx- klubin johtohahmo. Hän on myös Domino nimisen planeetan prinsessa. Bloom on uskollinen, voimakasluontoinen ja hyvin uhrautuva. Hän on myös erittäin vahva Lohikäärmeen voimansa ansiosta. == Huomautukset == Luokka:Winx-klubi Luokka:Kuvitteelliset maagikot Luokka:Kuvitteelliset prinsessat‎ Luokka:Animaatiohahmot Luokka:Televisiohahmot Luokka:Elokuvahahmot